RESOLUCIÓN do 5 de novembro de 2007 pola que se procede á convocatoria de determinadas liñas de axuda do Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/11/2007

O Consello de Dirección do Igape na súa xuntanza, do día 1 de febreiro de 2007, acordou por unanimidade dos membros asistentes a aprobación das bases reguladoras dos incentivos económicos do Igape, publicadas mediante Resolución do 9 de marzo de 2007 (DOG nº 59, do 23 de marzo).
Estas bases prevén que as convocatorias de axudas que conterán en todo caso o prazo de presentación de solicitudes e os créditos asignados a elas, serán aprobadas mediante resolución do director xeral do Igape e publicadas no Diario Oficial de Galicia.
As solicitudes tramitaranse segundo o establecido no capítulo I das bases reguladoras dos procedementos de tramitación das liñas de axuda do Igape, publicadas mediante a dita Resolución do 9 de marzo de 2007 (DOG nº 59, do 23 de marzo).
O artigo 1.1º.1. da Orde do 11 de febreiro de 1998 (DOG nº 34, do 19 de febreiro) sobre tramitación anticipada de expedientes de gasto, modificada pola Orde do 27 de novembro de 2000 (DOG nº 231, do 29 de novembro) e pola Orde do 25 de outubro de 2001 (DOG nº 209, do 29 de outubro), establece que os expedientes de gasto relativos a subvencións poderán iniciarse sempre que as necesidades que se teñan que satisfacer poidan ser razoablemente previstas anticipadamente no exercicio inmediatamente anterior aos dos orzamentos con cargo aos cales se vaian imputar os correspondentes gastos, aínda cando a súa execución se realice nunha ou en varias anualidades; no primeiro caso, sempre que exista crédito axeitado e suficiente no proxecto dos orzamentos xerais da comunidade autónoma aprobado polo Consello da Xunta de Galicia que corresponda ao exercicio orzamentario en que se vaia materializar a contraprestación.
Por outra banda, a Lei 9/2007, do 13 de xuño, de subvencións de Galicia (DOG nº 121, do 25 de xuño) establece unha serie de disposicións que resultan de aplicación a todos os rexímenes de subvencións e que se deben incorporar ao procedemento para a súa correcta xestión.
Na súa virtude e de conformidade coas facultades que teño conferidas,
RESOLVO:
Primeiro.-Convócanse en réxime de concorrencia competitiva as seguintes liñas de axuda da base reguladora dos incentivos a proxectos de investimento empresarial, publicada mediante Resolución do 9 de marzo de 2007 (DOG nº 59, do 23 de marzo), cuxo prazo de presentación de solicitudes se abrirá o día seguinte ao da publicación desta resolución no Diario Oficial de Galicia, no caso de coincidir en sábado ou día inhábil en Santiago de Compostela, o prazo comezará o día hábil seguinte e pecharase nas datas que se sinalan de forma individualizada en cada unha delas:
1. Proxectos de investimento tecnolóxico ou en equipamento en xeral no sector turístico (procedemento IG102-artigo 5.1º.1.). O prazo de presentación de solicitudes rematará o 31 de marzo de 2008. Os créditos dispoñibles para concesións nesta convocatoria ascenden a 2.000.000 de , que se aboarán con cargo ás aplicacións orzamentarias E2/10/01-656 e E2/10/02-656 e coa seguinte distribución plurianual nos orzamentos do Igape:
Exercicio 2008: 1.000.000 de , dos que se reservan prioritariamente 300.000  para proxectos localizados nas comarcas de Ferrol, Eume e Ortegal e 200.000  para proxectos localizados nos municipios da Costa da Morte, que figuran nos anexos III e IV, respectivamente, das bases reguladoras citadas. No caso de que os proxectos aprobados localizados nos devanditos municipios non esgoten o crédito reservado, o remanente aplicarase aos restantes proxectos.
Exercicio 2009: 1.000.000 de 
2. Proxectos de investimento tecnolóxico das Pemes entre 100.000 e 600.000  (procedemento IG103-artigo 5.1º.2.). O prazo de presentación de solicitudes rematará o 30 de abril de 2008. Os créditos dispoñibles para concesións nesta convocatoria ascenden a 2.000.000 , que se aboarán con cargo á aplicación orzamentaria E2/10/03-656 e coa seguinte distribución plurianual nos orzamentos do Igape:
Exercicio 2008: 1.000.000 de .
Exercicio 2009: 1.000.000 de .
3. Proxectos dirixidos a mellorar a organización das Pemes mediante a consultoría de proceso e implantación de ferramentas de xestión e cadros de mando (procedemento IG104-artigo 5.1º.3.). O prazo de presentación de solicitudes rematará o 30 de abril de 2008. Os créditos dispoñibles para concesións nesta convocatoria ascenden a 600.000 , que se aboarán con cargo á aplicación orzamentaria E4/10/01-656 dos orzamentos do Igape para 2008.
4. Axudas a proxectos específicos de protección e mellora ambiental (procedemento IG105 artigo 6). O prazo de presentación de solicitudes rematará o 31 de marzo de 2008. Os créditos dispoñibles para concesións nesta convocatoria ascenden a 500.000 , que se aboarán con cargo á aplicación orzamentaria E2/10/02-656 e coa seguinte distribución plurianual nos orzamentos do Igape:
Exercicio 2008: 200.000 .
Exercicio 2009: 300.000 .
5. Proxectos de creación de empresas promovidas por novos emprendedores (procedemento IG107-artigo 7). O prazo de presentación de solicitudes rematará o 29 de febreiro de 2008. Os créditos dispoñibles para concesións nesta convocatoria ascenden a 1.000.000 de , que se aboarán con cargo á aplicación orzamentaria E1/10/01-656 e coa seguinte distribución plurianual nos orzamentos do Igape:
Exercicio 2008: 300.000 .
Exercicio 2009: 700.000 .
Segundo.-Convócanse en réxime de concorrencia competitiva as seguintes liñas de axuda da base reguladora para o fomento das iniciativas xeradoras de coñecemento nas Pemes galegas, publicada mediante Resolución do 9 de marzo de 2007 (DOG nº 59, do 23 de marzo), cuxo prazo de presentación de solicitudes se abrirá ao día seguinte da publicación desta resolución no Diario Oficial de Galicia, no caso de coincidir en sábado ou día inhábil en Santiago de Compostela o prazo comezará o día hábil seguinte e pecharase nas datas que se sinalan de forma individualizada en cada unha delas:
1. Presenza nun determinado evento expositivo internacional (procedemento IG110-artigo 6.1º.1). O prazo de presentación de solicitudes rematará o 30 de maio de 2008. Os créditos dispoñibles para concesións nesta convocatoria ascenden a 200.000 , que se aboarán con cargo á aplicación orzamentaria E3/10/01-651 dos orzamentos do Igape para 2008. Os eventos expositivos subvencionables deberán ter lugar entre o 1 de xaneiro e o 30 de xuño de 2008.
2. Proxectos de cooperación (procedemento IG11-artigo 6.1º.2). O prazo de presentación de solicitudes rematará o 30 de maio de 2008. Os créditos dispoñibles para concesións nesta convocatoria ascenden a 100.000 , que se aboarán con cargo á aplicación orzamentaria E3/10/01-651 dos orzamentos do Igape para 2008. Aos proxectos que resulten aprobados concederáselles un prazo de execución que, incluídas prórrogas, non poderá ir alén do 31 de decembro de 2008.
Terceiro.-Convócanse en réxime de concorrencia competitiva as seguintes liñas de axuda da base reguladora de apoios a proxectos colaborativos de carácter empresarial, publicada mediante Resolución do 9 de marzo de 2007 (DOG nº 59, do 23 de marzo), cuxo prazo de presentación de solicitudes se abrirá ao día seguinte ao da publicación desta resolución no Diario Oficial de Galicia, no caso de coincidir en sábado ou día inhábil en Santiago de Compostela, o prazo comezará o día hábil seguinte e pecharase nas datas que se sinalan de forma individualizada en cada unha delas:
1. Axudas a iniciativas de difusión (procedemento IG114-artigo 4). O prazo de presentación de solicitudes rematará o 30 de xuño de 2008. Os créditos dispoñibles para concesións nesta convocatoria ascenden a 300.000 , que se aboarán con cargo á aplicación orzamentaria E4/10/02-651 dos orzamentos do Igape para 2008. As iniciativas subvencionables deberán ter lugar entre o 1 de novembro de 2007 e o 30 de xuño de 2008.
2. Coordinación público-privada de plans preexistentes (procedemento IG120-artigo 7.1º.2). O prazo de presentación de solicitudes rematará o 30 de xuño de 2008. Nesta liña non existe subvención. O Igape prestará directamente o servizo dentro das posibilidades dos seus medios persoais.
3. Preparación de proxectos de innovación para concorrer a convocatorias públicas estatais ou europeas (procedemento IG121-artigo 7.1º.3). O prazo de presentación de solicitudes rematará o 30 de xuño de 2008. Os créditos dispoñibles para concesións nesta convocatoria ascenden a 200.000 , que se aboarán con cargo á aplicación orzamentaria E6/10/02-656, dos orzamentos do Igape para 2008.
4. Organización de misións directas cara a Alemaña, Polonia, China, Xapón e os Estados Unidos (procedemento IG123-artigo 8.1º.1). O prazo de presentación de solicitudes rematará o 30 de maio de 2008. Os créditos dispoñibles para concesións nesta convocatoria ascenden a 300.000 , que se aboarán con cargo á aplicación orzamentaria E3/10/01-651 dos orzamentos do Igape para 2008. As misións subvencionables deberán ter lugar entre o 1 de xaneiro e o 30 de xuño de 2008.
5. Organización de misións inversas a Galicia (procedemento IG124-artigo 8.1º.2). O prazo de presentación de solicitudes rematará o 30 de maio de 2008. Os créditos dispoñibles para concesións nesta convocatoria ascenden a 100.000 , que se aboarán con cargo á aplicación orzamentaria E3/10/01-651 dos orzamentos do Igape para 2008. As misións subvencionables deberán ter lugar entre o 1 de xaneiro e o 30 de xuño de 2008.
Cuarto.-As aplicacións enumeradas nos puntos primeiro a terceiro anteriores figuran dotadas no proxecto de orzamento de gastos do Igape para 2008, no cal normalmente existirá crédito axeitado e suficiente e ata os importes máximos establecidos nos citados puntos para cada unha das convocatorias, reservando para o efecto o correspondente crédito.
Estes importes poderán ser ampliados en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na resolución que se publique para o efecto.
De conformidade co disposto na Orde do 11 de febreiro de 1998 (DOG nº 34, do 19 de febreiro) sobre tramitación anticipada de expedientes de gasto, modificada pola Orde do 27 de novembro de 2000 (DOG nº 231, do 29 de novembro) e pola Orde do 25 de outubro de 2001 (DOG nº 209, do 29 de outubro), a concesión das correspondentes axudas queda sometida en todo caso á condición suspensiva da existencia de crédito axeitado e suficiente nos orzamentos xerais da Comunidade Autónoma de Galicia para 2008 no momento da resolución.
Quinto.-Para todos os créditos especificados nesta convocatoria, agás os indicados no punto 1 do punto primeiro, resérvase prioritariamente un 10% para proxectos localizados nas comarcas de Ferrol, Eume e Ortegal e outro 10% para proxectos localizados nos municipios da Costa da Morte, que figuran nos anexos III e IV, respectivamente, das bases reguladoras citadas. No caso de que os proxectos aprobados localizados nos devanditos municipios non esgoten o crédito reservado, o remanente aplicarase aos restantes proxectos.
Sexto.-Á vista do volume das solicitudes presentadas para cada liña e mediante resolución, o director xeral do Igape poderá redistribuír entre elas os créditos aprobados, os cales tamén poderán ser ampliados e as partidas orzamentarias modificadas mediante resolución publicada para o efecto.
Sétimo.-Os anexos son os xa publicados coas bases reguladoras dos incentivos económicos do Igape (DOG nº 59, do 23 de marzo de 2007), agás o anexo VII que é o publicado coa correción de erros do 14 de xuño de 2007, DOG nº 114 e a instancia de solicitude, anexo I, que se substitúe pola que se publica con esta resolución.
Oitavo.-Co obxecto de adecuar os procedementos de tramitación ao establecido na Lei 9/2007, do 13 de xuño, de subvencións de Galicia, modifícanse os seguintes puntos das bases reguladoras dos procedementos de tramitación das liñas de axuda do Igape publicadas mediante resolución no DOG nº 59, do 23 de marzo de 2007:
I. Capítulo I: tramitación dos procedementos en réxime de concorrencia competitiva:
a) Engádese un punto 1.9.: «Para ser beneficiarios das axudas, os solicitantes ademais de reunir os requisitos establecidos para cada programa de axuda deberán cumprir o establecido no artigo 10 da Lei 9/2007, de subvencións de Galicia, que será acreditado mediante declaración responsable».
b) O punto 3.7. terá a seguinte redacción: «Transcorrido o prazo de aceptación sen que se producise manifestación expresa, a axuda entenderase tacitamente aceptada salvo que non se entregase a documentación requirida. Neste último caso arquivarase o expediente, logo de resolución ditada polo director da área do Igape competente na tramitación».
c) Engádese unha alínea 5.1º.k) coa seguinte redacción: «Cumprir, de ser o caso, o establecido no artigo 29 da Lei 9/2007, de subvencións de Galicia, para os gastos subvencionables, de conformidade co establecido na resolución de concesión da axuda».
d) Engádese ao final do punto 7.1. o seguinte texto: «A xustificación cumprirá, en todo caso, os requisitos establecidos nos artigos 28 e 30 da Lei 9/2007, de subvencións de Galicia».
d) Substitúese o texto do punto 7.13. polo seguinte: «En caso de que non se presentase en prazo ou a xustificación fose incorrecta, requirirase a entidade beneficiaria para que corrixa os erros ou defectos observados no prazo de 10 días, advertíndolle que o incumprimento da obriga de xustificación da subvención ou a súa xustificación insuficiente comportará o reintegro nas condicións previstas no artigo 33 da Lei 9/2007, de subvencións de Galicia».
e) Engádese un punto 8.4. coa seguinte redacción: «En calquera caso o réxime de pagamento deberá cumprir o establecido no artigo 31 da Lei 9/2007, de subvencións de Galicia».
f) Engádese unha alínea 9.1º i) co seguinte texto: «A nulidade da resolución de concesión polas causas establecidas no artigo 32 ou ter incorrido nalgunha das causas de reintegro do artigo 33 da Lei 9/2007, de subvencións de Galicia».
g) Substitúese o punto 9.10. polo seguinte texto: «As cantidades que se van reintegrar terán a consideración de ingresos de dereito público e resultará aplicable para o seu cobramento o previsto no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, será de aplicación o establecido para o reintegro no capítulo I do titulo II da Lei 9/2007, de subvencións de Galicia».
h) Engádese un apartado 12.3 co seguinte texto: «No non previsto nos parágrafos anteriores considerarase o establecido no titulo III da Lei 9/2007, de subvencións de Galicia».
II. Capítulo II: tramitación dos procedementos en réxime de concorrencia non competitiva:
a) Modifícase o punto 1.1. que terá o seguinte texto: «As convocatorias de axudas realizadas ao abeiro do número 2º do artigo 19 da Lei 9/2007, de subvencións de Galicia, e que non precisen realizar a comparación e prelación das solicitudes presentadas nun único procedemento ata o esgotamento do crédito orzamentario coas garantías previstas no artigo 31.4º da citada lei, serán aprobadas mediante resolución do director xeral do Igape e publicadas no Diario Oficial de Galicia».
b) Engádese unha alínea f) ao artigo 3 co seguinte texto: «En calquera caso o réxime de pagamento deberá cumprir o establecido no artigo 31 da Lei 9/2007, de subvencións de Galicia».
Santiago de Compostela, 5 de novembro de 2007.
Álvaro Álvarez-Blázquez Fernández
Director xeral do Instituto Galego de Promoción Económica
Ver referencia pdf "22000D013P021.PDF"